<classify> WAZIRI wa Mifugo na Uvuvi, Luhaga Mpina amesema amechukizwa na usimamizi dhaifu wa rasilimali za uvuvi unaofanywa na wakurugenzi wa halmashauri tatu zinazozunguka bwawa la Mtera lililoko kwenye mikoa ya Iringa na Dodoma.Ametoa miezi sita kwa halmashauri hizo kukomesha hali hiyo, vinginevyo serikali itachukua hatua kali dhidi yao kwa kushindwa kulinda rasilimali hizo.Akizungumza wakati akishiriki katika uteketezaji wa nyavu haramu 800 zilizokamatwa katika operesheni ya kupambana na uvuvi haramu inayoendelea katika bwawa hilo, alisema wakurugenzi wa halmashauri za Iringa Vijijini, Mpwapwa na Chamwino wote kwa pamoja wameshiriki kufadhili uvuvi haramu katika maeneo yao.Nimeshajiridhisha kwamba uvuvi haramu unaofanyika katika Wilaya ya Chamwino, Mpwawa na Iringa vijijini chimbuko lake kubwa ni halmashauri zenyewe husika zimeamua kuzitelekeza hizi rasilimali za nchi ziteketee kwa kwa uvuvi haramu, huku wakiendelea kukusanya kodi za aina mbalimbali. Natoa miezi sita tu kwa halmashauri hizi kukomesha uvuvi haramu kwenye maeneo yao,amesema.Alieleza kuwa baada ya kipindi hicho cha miezi sita serikali itafanya tathmini ya namna halmashauri hizo zilivyodhibiti uvuvi haramu, ikibainika kwamba zimeshindwa basi bwawa hilo litasimamiwa na serikali kuu na halmashauri hizo hazitaruhusiwa tena kukusanya mapato yoyote yatokanayo na sekta ya uvuvi katika bwawa hilo.Pia katika kipindi hicho cha miezi sita, Wizara ya Mifugo na Uvuvi itapeleka ofisa atakayesimamia bwawa hilo katika kipindi chote hicho ili kuhakikisha kunakuwepo usimamizi madhubuti wa serikali katika bwawa hilo.Kwa hiyo ukitaka kuumaliza uvuvi haramu katika bwawa la Mtera unaanza kuwakamata wakurugenzi hawa kwamba ndio wavuvi haramu namba moja ndio uende kwa watu wengine,amesema.Diwani wa Mtera Halmashauri ya Mpwapwa mkoani Dodoma, Amoni Kodi alisema operesheni hiyo ya kupambana na uvuvi haramu katika bwawa la Mtera imeanza kuzaa matunda na kuiomba serikali kuhakikisha inakuwa endelevu ili kulinda rasilimali hizo zisitoweke.Mkuu wa Wilaya ya Chamwino mkoani Dodoma, Vumilia Nyamoga alisema katika maeneo mengine yanayozunguka bwawa hilo, elimu ya kukataa uvuvi haramu imekuwa ikitolewa lakini wako baadhi ya watu hawataki kutii sheria Mkuu wa Wilaya ya Iringa, Richard Kasesera alisema samaki wanaovuliwa katika bwawa hilo ni wadogo na kuua mazalia na kwamba kuna wakati aliwahi kufikia uamuzi wa kutaka kulifunga bwawa hilo kutokana na kushamiri kwa uvuvi haramu.  <topic>: KITAIFA 